[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.6.2007

COM(2007) 348 végleges

2005/0040 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a speciális „polgári igazságszolgáltatás” című programnak (2007–2013) az „Alapvető jogok és jogérvényesülés” 2007-2013 közötti időszakra vonatkozó általános program részeként történő létrehozásáról szóló európai parlamenti és tanácsi határozat elfogadásának tekintetében a Tanács közös álláspontjáról

2005/0040 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a speciális „polgári igazságszolgáltatás” című programnak (2007–2013) az „Alapvető jogok és jogérvényesülés” 2007-2013 közötti időszakra vonatkozó általános program részeként történő létrehozásáról szóló európai parlamenti és tanácsi határozat elfogadásának tekintetében a Tanács közös álláspontjáról

1. HÁTTÉR

A javaslatnak az EP és a Tanács felé történő továbbításának időpontja (COM(2005) [122] végleges – [2005]/[040A] COD dokumentum) | 2005. április 11. |

Az Európai Gazdasági és Szociális Bizottság véleményének időpontja: | 2006. január 19. |

Az Európai Parlament véleménye, első olvasat: | 2006. december 14. |

A közös álláspont elfogadásának időpontja: | 2007. június 12. |

2. A BIZOTTSÁG JAVASLATÁNAK CÉLJA

A „polgári igazságszolgáltatás” egy finanszírozási program, amely céljai a következők:

a) az igazságügyi együttműködés elősegítése a kölcsönös elismerésen és kölcsönös bizalmon alapuló, polgári ügyek terén egységes európai igazságszolgáltatási térség megteremtéséhez való hozzájárulás céljából;

b) a határokon átnyúló polgári eljárások megfelelő lefolytatását akadályozó tényezők kiküszöbölésének elősegítése a tagállamokban;

c) az egyének és vállalkozások mindennapi életének javítása azáltal, hogy lehetővé teszik jogaiknak az egész Európai Unióban történő érvényesítését, különösen az igazságszolgáltatáshoz való hozzáférésük javításával;

d) a jogi, igazságügyi és közigazgatási hatóságok, valamint a jogi szakmák közötti kapcsolatok, információcsere és hálózatépítés javítása – többek között az igazságügyi képzések támogatása révén – az ezen hatóságok és szakemberek közötti kölcsönös megértés javítása céljából.

3. MEGJEGYZÉSEK A KÖZÖS ÁLLÁSPONTRÓL

A Tanács közös álláspontja megőrzi a Bizottság eredeti javaslatának lényegét és figyelembe veszi az Európai Parlament által első olvasatban elfogadott főbb módosításokat.

A közös álláspont és a Bizottság eredeti javaslata közötti lényegi különbségek a következők:

- 4. cikk b) pont: külön projektjavaslat is kaphat pénzügyi támogatást abban az esetben, ha legalább két tagállamot vagy egy tagállamot és egy csatlakozó vagy tagjelölt államot érint (a Bizottság eredeti javaslatában szereplő 3 tagállam helyett).

- 4. cikk d) pont: működési támogatás megítélése a teljes időszakra az EU legfelsőbb bíróságai elnökeit összekötő hálózatának és a bírói tanácsok európai hálózatának.

- 7. cikk: a nemzetközi szervezetek számára meghirdetett programokhoz való hozzáférés lehetővé tétele.

- 10. cikk: komitológia: a kettős bizottság elvének bevezetése (irányítóbizottság az éves munkatervek elfogadására és tanácsadó bizottság az egyéb kérdésekben).

A Tanács közös álláspontja a Parlament, a Tanács és a Bizottság közötti kompromisszumon alapul. Ez a kompromisszum a szöveg egészére vonatkozik, a komitológia eljárásának kivételével, amelyre vonatkozóan továbbra is különbség áll fenn egyrészt a Tanács és a Bizottság, másrészt a Parlament álláspontja között.

A Parlament módosítást szavazott meg, amely előírja a komitológia új eljárásának alkalmazását (szabályozási bizottsági eljárás vizsgálattal); A Tanács és a Bizottság úgy véli, hogy ez az eljárás nem alkalmazható a jelen esetben. Keresik a kompromisszumos megoldást, azzal a céllal, hogy hangsúlyosabbá tegyék és megerősítsék a Parlament „ellenőrzési jogát”.

4. KÖVETKEZTETÉSEK

A Bizottság elfogadja a közös álláspontot, amely tartalmazza saját eredeti javaslatának főbb elemeit, valamint az Európai Parlament módosításait.